作者:劉辰翁
標題:金縷曲・賀新郎
內容:攜手登高賦。望前山、山色如煙，煙光如雨。少日憑闌峰南北，誰料美人遲暮。漫回首、殘基冷緒。長恨中原無人問，到而今、總是經行處。書易就，雁難付。斜陽日日長亭路。倚秋風、洞庭一劍，故人何許。寂寞柴桑塞花外，還有白衣來否。但哨遍、長歌歸去。尚有孔明英英者，悵孔明、自是英英誤。歌未斷，鬢成縷。